મોહન ભાગવતે જણાવ્યું હતું કે આવી કમિટીમાં નેતાઓ કરતા સેવાની ભાવના ધરાવતા લોકોને વધુ સ્થાન અને મહત્ત્વ આપવું જોઈએ. અત્રે ઉલ્લેખનીય છે કે મોહન ભાગવતે અનામત અંગે એ‍વા સમયે નિવેદન કર્યું છે જ્યારે ગુજરાતમાં પાટીદાર પટેલોનો એક સમુદાય ઓબીસી ક્વોટામાં અનામતની માગણીને લઈને ઉગ્ર આંદોલન કરી રહ્યો છે. ગુજરાતમાં પાટીદાર અને રાજસ્થાનમાં ગુર્જરો સહિત કેટલાય વિસ્તારોમાં અનેક જ્ઞાતિઓને અનામત આપવાની વધતી જતી માગણીની પૃષ્ઠભૂમિમાં સંઘના સરસંઘ ચાલક મોહન ભાગવતે પોતાના સંગઠનના મુખપત્રો ‘પાંચ જન્ય’ અને ‘ઓર્ગેનાઈઝર’ સાથેની મુલાકાતમાં આ પ્રકારના સૂચનો કર્યાં છે.